wickkiey/tamil-wikipedia-chunked huggingface dataset:
# 2012 மங்களூர் இல்லவிடுதி தாக்குதல்

28 சூலை 2012 அன்று, இந்து ஜாக்ரண வேதிகே தொடர்புடைய ஆர்வலர்கள், கர்நாடகாவின் மங்களூரில் உள்ள இல்லவிடுதியில் நடைபெற்ற பிறந்தநாள் விழாவில் உள்ளவர்களைத் தாக்கியதாகக் கூறப்படுகிறது.  
விருந்தில் 5 பெண்கள் உட்பட 12 பேர் அடித்தும், ஆடைகளைக் களைந்தும் துன்புறுத்தப்பட்டனர். அந்தத் தாக்குதலில் சில பெண்களின் முகங்களில் காயங்கள் ஏற்பட்டன. இளைஞர்கள் மது அருந்துவதாகவும் "சில அநாகரீகமான செயல்களில்" ஈடுபட்டதாகவும் அந்தத் தாக்குதலில் ஈடுபட்ட சங்கப் பரிவாரின் ஆர்வலர்கள் கூறினர்.  
பெண்கள் உட்பட நூற்றுக்கணக்கான உள்ளூர்வாசிகள், பல முறை காவல் துறையில் புகார் அளித்தும், அந்த இல்ல விடுதியில் நடைபெற்ற "சட்டவிரோத செயல்களை" தடுப்பதற்கான நடவடிக்கை எடுக்கவில்லை என்று புகார் கூறினர். சங்கப் பரிவார் தலைவர் ஜெகதீஷ் கரந்த் இது போன்ற "ஆபாச செயல்களை" சோதனை செய்யுமாறு காவல்துறைக்குக் கோரிக்கை விடுத்தார்.  
அடுத்த நாட்களில் 22 ஆர்வலர்கள் கைது செய்யப்பட்டனர்.
# 2012 மங்களூர் இல்லவிடுதி தாக்குதல்

## அரசாங்கத்தின் பதில்

கர்நாடக உள்துறை அமைச்சர் ஆர். அசோக் இந்த தாக்குதலைக் கண்டித்து, காவல்துறை கடுமையான நடவடிக்கை எடுக்கும் என்றும் இதுபோன்ற சம்பவங்களை பொறுத்துக்கொள்ளப்பட மாட்டாது என்றும் கூறினார்.
# 2012 மங்களூர் இல்லவிடுதி தாக்குதல்

## அரசாங்கத்தின் பதில்

### கர்நாடக மாநில மகளிர் ஆணையம்

மகளிர் ஆணையம், காவல்துறையினர் போதைப் பொருள் பயன்படுத்தவில்லை எனக் கூறினர். ஆனால் மகளிர் ஆணையத்தில் தலைவர் சி.மஞ்சுளா, இது ஒரு கழிக் கொண்டாட்டம் என்று தொடர்ந்து கூறினார். பாதிக்கப்பட்டவர்களை விசாரிக்குமாறு அவர் உள்துறை அமைச்சகத்தை கேட்டுக் கொண்டார். மேலும், அவர்கள் மனித கடத்தலில் ஈடுபட்டதாகக் கூறினார்.  
இல்ல விடுதியில் உள்ளவர்கள் போதைப்பொருட்களை உட்கொள்வதாக அவர் கூறினார், மேலும் இளைஞர்களின் இத்தகைய நடத்தைக்கு "பொறுப்பற்ற" மாவட்ட நிர்வாகம் தான் காரணம் என குற்றம் சாட்டினார்.
# 2012 மங்களூர் இல்லவிடுதி தாக்குதல்

## அரசாங்கத்தின் பதில்

### கர்நாடக மாநில மகளிர் ஆணையம்

#### குழு அறிக்கை

இந்த ஆணையம் 29 ஜூலை அன்று உள்துறை அமைச்சகத்திற்கு ஒரு அறிக்கையை சமர்ப்பித்தது.  
'பிறந்தநாள் விழாவை ஏற்பாடு செய்த சிறுவர்கள் சிறுமிகளை தவறாக வழிநடத்தியுள்ளார்களா' என்பது குறித்து விசாரணை நடத்த அந்த அறிக்கை பரிந்துரைக்கிறது. காவல் துறை விசாரணைக்கு நேரடி முரண்பாடாக, தலைவர் மஞ்சுளா, இல்ல விடுதியில் போதை மருந்து உட்கொள்வதாக கூறி, இளைஞர்களின் இத்தகைய நடத்தைக்கு "பொறுப்பற்ற" மாவட்ட நிர்வாகத்தினர் மீதும் நடவடிக்கை எடுக்க வேண்டும் என்று கூறினார்.
# கமிலா சாம்சி

## ஆரம்பகால வாழ்க்கையும் கல்வியும்

சாம்சி, பாக்கித்தானிலுள்ள ஒரு அறிவாளிகள் அடங்கிய குடும்பத்தில் பிறந்தார். இவரது முனிசா சாம்சி பத்திரிகையாளரும், பத்திரிக்கையாசிரியரும் ஆவார். இவரது பெரிய அத்தை அட்டியா உசைன் ஒரு எழுத்தாளராவார். இவர் நினைவுக் கட்டுரையாளர் ஜஹனாரா ஹபிபுல்லாவின் பேத்தியாவார். கராச்சியில் வளர்ந்து கராச்சி கிராமர் பள்ளியில் பயின்றார் . ஆமில்டன் கல்லூரியில் படைப்பிலக்கியத்தில் இளங்கலை பட்டம் பெற்றார். இங்கிலாந்தில் ஜான் லெவெலின் ரைஸ் பரிசுக்கு இது தேர்ந்தெடுக்கப்பட்டது. மேலும், இவர் 1999இல் பாக்கித்தானில் இலக்கியத்திற்கான பிரதம மந்திரியின் விருதையும் பெற்றார். இவரது *சால்ட் அண்ட் சாப்ரான்* என்ற இரண்டாவது புதினமாகும். அதன் பிறகு 21 ஆம் நூற்றாண்டின் ஆரஞ்சின் 21 எழுத்தாளர்களில் ஒருவராகத் தேர்ந்தெடுக்கப்பட்டார். மற்றும் புனைகதைக்கான அனிஸ்பீல்ட்-ஓநாய் புத்தக விருதை வென்றது. *ஏ காட் இன் எவரி ஸ்டோன்* (2014) புதினம் 2015 வால்டர் இசுகாட் பரிசுக்கு பட்டியலிடப்பட்டது. மேலும், பெய்லிசின் புனைகதைக்கான பெண்கள் பரிசுக்குத் தேர்ந்தெடுக்கப்பட்டது. இவரது ஏழாவது புதினம், *ஹோம் பயர்*, 2017 புக்கர் பரிசுக்காக நீண்ட காலம் பட்டியலிடப்பட்டது . மேலும், 2018இல் புனைகதைக்கான பெண்கள் பரிசை வென்றது.  
2009 ஆம் ஆண்டில், இவர், "*தி டெசர்ட் டார்சோ*" என்ற சிறுகதையை *ஆக்ஸ்பாமின் ஆக்ஸ்-டேல்ஸ்* திட்டத்திற்கு நன்கொடையாக வழங்கினார். இது 38 ஆசிரியர்களால் எழுதப்பட்ட இங்கிலாந்து கதைகளின் நான்கு தொகுப்புகளில் வெளியிடப்பட்டது. இவரது கதையான *ஏர்* இத்தொகுப்பில் வெளியிடப்பட்டது. இவர் 2011 ஜெய்ப்பூர் இலக்கிய விழாவில் கலந்து கொண்டார். அங்கு இவர் தனது எழுத்து நடை பற்றி பேசினார். *கிங் ஜேம்ஸ் விவிலியம்* என்ற புத்தகத்தை அடிப்படையாகக் கொண்ட ஒரு செய்தியுடன், புஷ் தியேட்டரின் 2011 திட்டமான *அறுபத்தி ஆறு புத்தகங்களில்* இவர் பங்கேற்றார். 2013ஆம் ஆண்டில் இவர் 20 சிறந்த இளம் பிரித்தானிய எழுத்தாளர்களின் சிறந்தவர் பட்டியலில் சேர்க்கப்பட்டார். இவர் அரச கழக இலக்கிய அமைப்பின் சகா ஆவார்.
# கமிலா சாம்சி

## சொந்த வாழ்க்கை

சம்சி தன்னை முஸ்லிம் என்று கருதுகிறார். இவர் 2007இல் இலண்டனுக்குச் சென்றார். இப்போது இங்கிலாந்து, பாக்கித்தான் என்ற இரு நாட்டின் குடிமகளாக உள்ளார்.
# இந்திரலதா கோயில்

**இந்திரலதா கோயில்** (**Indralatha Temple**) இந்தியாவின் ஒடிசா மாநிலத்தின் தென்மேற்கில் அமைந்த பலாங்கீர் மாவட்டத்தில் ராணிபூர் ஜாரியால் எனுமிடத்தில் அமைந்த சிவபெருமானுக்கு அர்ப்பணிக்கப்பட்ட கிபி எட்டாம் நூற்றாண்டுக் கோயில் ஆகும். இவ்விடத்தில் சிவபெருமானை இந்திரன் வழிபட்டதால், இதற்கு இந்திரலதா கோயில் எனப்பெயராயிற்று. இந்திரலதா கோயில் தற்போது இந்தியத் தொல்லியல் ஆய்வகத்தின் பராமரிப்பில் உள்ளது. இக்கோயிலில் மகா சிவராத்திரி விழா ஆண்டுதோறும் கொண்டாடப்படுகிறது.
# இந்திரலதா கோயில்

## கட்டிடக்கலை

இக்கோயில் இந்துக் கோயில் கட்டிடக்கலையில், சுட்ட செங்கற்களால் கட்டப்பட்டது. இக்கோயிலின் கோபுரம் தவித்த அனைத்துப் பகுதிகளும் அழிந்துள்ளது. கோயில் கோபுரம் மட்டும் எஞ்சியுள்ளது. தற்போது இக்கோயில் கருவறையில் சிவலிங்கம், விஷ்ணு, நரசிம்மர், விநாயகர், கார்த்திகேயன் மற்றும் உமாமகேஸ்வரி விக்கிரககங்கள் பிரதிட்டை செய்யப்பட்டுள்ளது. கோயில் கருவறையின் பழைய சிவலிங்கம் சிதைவுற்றதால் கோயிலின் வெளிப்புறத்தில் வைக்கப்பட்டுள்ளது.
# 2014 பிர்பூம் குழு பாலியல் வல்லுறவு

**2014 பிர்பூம் குழு பாலியல் வல்லுறவு** (2014 Birbhum gang rape case) என்பது 21 ஜனவரி 2014 அன்று மேற்கு வங்கத்தின் பிர்பூம் மாவட்டத்தில் நடந்த ஒரு குழு பாலியல் வல்லுறவு ஆகும். சுபோல்பூர் கிராமத்தைச் சேர்ந்த 20 வயது பழங்குடியினப் பெண் ஒரு குழுவினரால் பாலியல் வல்லுறவு செய்யப்பட்டார். அந்த கிராமத்தின் கங்காரு நீதிமன்றம் *சலீசி சபாவின்* உத்தரவில், அந்தச் சிறுமி வேறு சமூகத்தைச் சேர்ந்த ஒரு பையனுடன் உறவு வைத்திருந்ததாக கூறப்பட்டது.  
19 செப்டம்பர் 2014 அன்று, குற்றம் சாட்டப்பட்ட 13 பேரையும் குற்றவாளிகளாகக் கண்டறிந்து, ஐபிசி பிரிவு (376 (டி) பிரிவின் கீழ் குறைந்தபட்ச தண்டனையான 20 ஆண்டுகள் சிறைத்தண்டனையினை, மாவட்ட நீதிமன்றம் வழங்கியது.
# 2014 பிர்பூம் குழு பாலியல் வல்லுறவு

## சம்பவம்

இந்த பாலியல் வல்லுறவானது ஜனவரி 21, 2014இல் லாபூர் காவல் எல்லைக்கு உட்பட்ட சுபோல்பூர் பகுதியில் நடந்தது. இது ஆதிவாசிகள் அதிகம் வசிக்கக் கூடிய பிர்பூம் மாவட்டத்தில் உள்ளது. முன்னதாக அந்த இருவரும் சலிசி சபை எனும் உள்ளூர் கங்காரு நீதிமன்றத்தினரால் விசாரணைக்கு அழைக்கப்பட்டு நாள் முழுவதும் மரத்தில் கட்டிவைத்து தாக்கப்பட்டதாகவும் கூறப்படுகிறது. மேலும், அவர்களுக்கு 50,000 ரூபாய் அபராதம் விதிக்கப்பட்டது. அந்த சிறுமியால் அபராதத் தொகையினைக் கட்ட இயலாத போது அவர் கூட்டு பாலியல் வல்லுறவிற்கு உத்தரவிடப்பட்டார்.  
*சலிசி சபா*, ஒரு கங்காரு நீதிமன்றம் இது கிராம ஊராட்சியினால் நிர்வகிக்கப்படுகிறது, இது ஒரு கிராம அளவிலான சுய-அரசு நிறுவனம் ஆகும், தேர்ந்தெடுக்கப்பட்ட கிராம பஞ்சாயத்து தலைவர் தலைமையில் இது செயல்படுகிறது. *சாலிசி சபையின்* தலைவர் சுனில் சோரனும் பாலியல் வல்லுறவில் ஈடுபட்டார். குறிப்பாக மத்தியகிராம் பாலியல் வல்லுறவு மற்றும் கொலை வழக்கு தலைப்புச் செய்தியாக அமைந்த மூன்று நாட்களுக்குப் பிறகு பரவலான கவனத்தினைப் பெற்றது. மத்தியம்கிராமில் அக்டோபர் 2013 இல் கொல்கத்தாவில் நகரும் வாகனத்தில் ஒரு உடற்பயிற்சி மையத்தின் 16 வயது பெண் ஊழியர் இரண்டு முறை பாலியல் வல்லுறவு செய்யப்பட்டார். அதன்பிறகு அவரது குடும்பத்தினர் வீட்டை விட்டு வெளியேற்றப்பட்டனர், பின்னர் அவர்கள் புதிய குடியிருப்பில் தீ வைத்து எரிக்கப்பட்டனர்.  
அதற்குப் பின்னர், பிர்பூம் காவல் கண்காணிப்பாளர் சி. சுதாகர் இந்தச் சம்பவத்திற்குப் பிறகு அந்தப் பதவியில் இருந்து நீக்கப்பட்டார். மாநில ஆளுநர், எம்.கே. நாராயணன் இது போன்ற கிராம அளாவிலான நீதிமன்றங்களை அனைத்து மாநிலங்களிலும் தடை செய்ய வேண்டும் எனவும் கோரிக்கை விடுத்தார்.  
மேற்கு வங்க அரசு கங்காரு நீதிமன்றங்களை தடை செய்தது, குறிப்பாக பழங்குடியினர் அதிகம் வசிக்கும் பகுதிகளில் நடைபெற்ற நீதிமன்றங்களை தடை செய்தனர். அதற்கு எதிராக பழங்குடித் தலைவர்கள் சிலர் ஆர்ப்பாட்டங்களில் ஈடுபட்டனர். அவர்கள் இது போன்ற நீதிமன்றங்கள் தங்கள் பாரம்பரியத்தின் ஒரு பகுதி என்றும் இத்தகைய முடிவுகள் தங்களது சமூகத்திற்கு தீர்ப்பை வழங்குவதில் தலையிடும் என்றும் அவர்கள் கருத்து கூறினர். 24 ஜனவரி 2014 அன்று , இந்திய உச்ச நீதிமன்றம் ஒரு அறிக்கையை சமர்ப்பிக்குமாறு பிர்பூம் மாவட்ட நீதிபதியிடம் உத்தரவிட்டது. பின்னர் மேற்கு வங்க அரசிற்கு தேவையான நடவடிக்கைகளை மேற்கொள்ளுமாறு உச்ச நீதிமன்றம் உத்தரவிட்டது .
# 2019 ஐதராபாத் குழு பாலியல் வல்லுறவுக் கொலை

நவம்பர் 2019 இல், ஐதராபாத் அருகே உள்ள சம்சாபாத்தில் 26 வயதான கால்நடை மருத்துவர் குழு பாலியல் வல்லுறவு செய்யப்பட்டு கொலை செய்யப்பட்டது இந்தியா முழுவதும் பரவலான கவனத்தி ஈர்த்தது. அவர் கொலை செய்யப்பட்ட மறுநாளான 28 நவம்பர் 2019 அன்று அவரது உடல் சாட் நகரில் கண்டுபிடிக்கப்பட்டது.சைபராபாத் பெருநகர காவல்துறையின் அறிவிக்கையின் படி, இதில் நான்கு பேர் சந்தேகத்தின் அடிப்படையில் கைது செய்யப்பட்டனர். அவர்கள் மருத்துவரை பாலியல் வல்லுறவு செய்து கொன்றதாக ஒப்புக்கொண்டார்.  
தெலுங்கானா காவல் துறை பாதிக்கப்பட்ட பெண் தனது குதியுந்தினை சுங்கச்சாவடி அருகே நிறுத்தியது, அங்கிருந்த இரண்டு சுமையுந்து ஓட்டுநர்கள் மற்றும் அவர்களின் உதவியாளர்களின் கவனத்தை ஈர்த்துள்ளது. காவல்துறையினரின் கூற்றுப்படி, அவர்கள் அந்தப் பெண்ணின் வாகனத்தின் வட்டையினை பழுது செய்ததாகவும், பின்னர் அவருக்கு உதவுவது போல் நடித்து, அருகிலுள்ள புதர்களுக்குள் தள்ளி, பாலியல் வல்லுறவில் ஈடுபட்டு மூச்சுத் திணறச் செய்து அவரை கொலை செய்ததாகவும் கூறினர். பின்னர், அவரது பிணத்தை சுமையுந்திவில் ஏற்றிச் சென்று சாலை ஓரம் வீசியாதாகவும் காவல் துறையினரின் அறிக்கையில் தெரிய வந்தது.  
மூடிய-மின்சுற்று தொலைக்காட்சியின் மூலமும் , பாதிக்கப்பட்டவரின் அலைபேசி மூலமும் சேகரிக்கப்பட்ட ஆதாரங்களின் அடிப்படையில் காவல் துறையினர் நான்கு பேரை கைது செய்தனர். குற்றவாளிகள் சேர்லப்பள்ளி மத்திய சிறையில் பதினான்கு நாட்கள் நீதிமன்ற காவலில் வைக்கப்பட்டனர். தெலுங்கானா முதல்வர், விரைவு நீதிமன்றம் அமைத்து குற்றம் சாட்டப்பட்டட்வர்களை விசாரிக்க வேண்டும் என உத்தரவு பிறப்பித்தார்.இந்தப் பாலியல் வல்லுறவானது நாட்டின் பல பகுதிகளில் பெரும் கோபத்தை ஏற்படுத்தியது. வல்லுறவு மற்றும் வல்லுறவில் ஈடுபடும் நபர்களுக்கு எதிராக கடுமையான சட்டங்களை இயற்றக் கோரி போராட்டங்கள் மற்றும் பொது ஆர்ப்பாட்டங்கள் நாடு முழுவதும் ஏற்பாடு செய்யப்பட்டன. உள்துறை அமைச்சர் தெலுங்கானா காவல்துறையினரின் நடவடிக்கையினை விமர்சித்தார் மற்றும் விரைவு நீதிமன்றங்கள் மூலம் விரைவாக தண்டிக்கப்படுவதற்கான சட்டங்களை அறிமுகப்படுத்துவதற்காக இந்திய தண்டனைச் சட்டம் மற்றும் குற்றவியல் நடைமுறைச் சட்டத்தில் திருத்தம் செய்ய அரசாங்கம் விரும்புவதாகக் கூறினார்.  
நான்கு குற்றவாளிகளும் 6 டிசம்பர் 2019 அன்று, பெங்களூரு ஐதராபாத் தேசிய நெடுஞ்சாலையில் அவர்கள் காவல் துறையினரின் கண்காணிப்பில் இருந்தபோது ஒரு பாலத்தின் கீழ் கொல்லப்பட்டனர். காவல்துறையினரின் கூற்றுப்படி, குற்றம் நடந்த இடத்தை புனரமைப்பதற்காக சந்தேக நபர்கள் அந்த இடத்திற்கு அழைத்துச் செல்லப்பட்டனர், அவர்களில் இருவர் துப்பாக்கிகளைப் பறித்து காவல் துறையினரைத் தாக்கியதாகக் கூறப்படுகிறது. அதைத் தொடர்ந்து நடந்த துப்பாக்கிச் சூட்டில், நான்கு சந்தேக நபர்களும் சுட்டுக் கொல்லப்பட்டனர். சிலர் இதனை சட்டத்துக்குப் புறம்பான கொலைகள் செய்ததாக குற்றம் சாட்டினர், ஆயிரக்கணக்கான மக்கள் அந்தக் குற்றவாளிகளின் மரணத்தை கொண்டாடினர்.  
சட்டத்திற்குப் புறமாக கொலை செய்யப்பட்ட நான்கு குற்றவாளிகளின் முதல் பிரேத பரிசோதனை அதே நாளில் மகாபுப் நகரில் உள்ள ஒரு அரசு மருத்துவமனையில் நடத்தப்பட்டது, பின்னர் உடல்கள் காந்தி மருத்துவமனைக்கு கொண்டு செல்லப்பட்டன. தெலுங்கானா உயர் நீதிமன்றம் டிசம்பர் 21 அன்று நான்கு குற்றவாளிகளின் மறு பிரேத பரிசோதனைக்கு உத்தரவிட்டது. இரண்டாவது பிரேத பரிசோதனை ஐதராபாத்தில் உள்ள ஒரு மருத்துவமனையில் டெல்லி அனைத்திந்திய மருத்துவ அறிவியல் கழக தடயவியல் நிபுணர்கள் குழுவால் செய்யப்பட்டது. மறு பிரேத பரிசோதனைக்குப் பிறகு, உரிய அடையாளம் காணப்பட்ட பிறகு உடல்கள் அவர்களது உறவினர்களிடம் ஒப்படைக்கப்பட்டது.
# தமிழகத்தில் பெண்களுக்கு எதிரான வன்முறைகள்

**தமிழகத்தில் பெண்களுக்கு எதிரான வன்முறை** (*Violence against women in Tamil Nadu*) என்பது கொடுமைப்படுத்துதல், கடத்தல், வரதட்சணை தொடர்பான வன்முறை, குடும்ப வன்முறை ஆகியவற்றில் அடங்கும். 2013ஆம் ஆண்டின் முதல் ஏழு மாதங்களில் 1,130 வழக்குகளைப் பதிவு செய்த காவல்துறை, 2012ஆம் ஆண்டின் இதே காலப்பகுதியில் 860ஆக பதிவு செய்தது. உசிலம்பட்டி வட்டத்தில், 1987-88 காலப்பகுதியில் 2 வருட காலப்பகுதியில் சுமார் 6,000 பெண் குழந்தைகள் கொல்லப்பட்டனர். இது பதிவு செய்யப்பட்ட பெண் சிசுக் கொலையின் மிகப்பெரிய நிகழ்வாகும்.  
பெண்களுக்கு எதிரான வன்முறைகளுக்கு ஒரு முக்கிய காரணம் திருமணமான பெண்கள் கணவர்களின் சொத்து என்ற கருதப் படுவதேயாகும். மதுபான பயன்பாடும், சமுதாயத்திலும், திரைப்படங்களிலும் பெண்களை பாலியல் பொருட்களாக சித்தரிப்பதும் முக்கிய காரணிகளாக நம்பப்படுகிறது.  
பெண்களுக்கு எதிரான குற்றங்களை சமாளிக்க "அனைத்து மகளிர் காவல் நிலையங்கள்" அமைத்த முதல் இந்திய மாநிலம் தமிழ்நாடு. 2012 தில்லி கும்பல்-வல்லுறவு வழக்கில், ஒரு பெண் ஓடும் பேருந்தில் பாலியல் பலாத்காரம் செய்யப்பட்டு, அவரது மரணத்திற்கு வழிவகுத்தது. இதன் பிறகு அனைத்து பொது கட்டிடங்களிலும் மூடிய சுற்று தொலைக்காட்சியை (சிசிடிவி) நிறுவுதல் உட்பட 13 அம்ச செயல் திட்டத்தை தமிழக அரசு வெளியிட்டது. 1982ஆம் ஆண்டின் குண்டர் சட்டத்தில் குற்றவாளிகளை பதிவு செய்து, ஒரு வருடம் வரை பிணையில் வெளிவர முடியாத தக்கவைப்பை வழங்குகிறது.
# தமிழகத்தில் பெண்களுக்கு எதிரான வன்முறைகள்

## வன்முறை

வன்கலவி, வரதட்சணை மரணம், துன்புறுத்தல், கடத்தல், பாலியல் துன்புறுத்தல், கணவனாலும் அவரது உறவினர்களாலும் உடல் ரீதியான தொல்லை ஆகிய குற்றங்கள் பெண்களுக்கு எதிரான வன்முறை வகைகளாகும். 2013 சனவரி முதல் சூலை வரையிலான காலகட்டத்தில், மாநில காவல்துறை 2012இல் இதே காலத்தில் 860 உடன் ஒப்பிடும்போது 1,130 வழக்குகளை பதிவு செய்தது. இதே காலகட்டத்தில் மாநிலத்தில் பாலியல் பலாத்கார வழக்குகளின் எண்ணிக்கை 436, சென்னையில் 42, விழுப்புரத்தில் 32 ,கோவையில் 11 என இருந்தது. வன்கலவியும், கடத்தல் வழக்குகளும் குறைந்துள்ளதாகவும், கணவன் மற்றும் உறவினர்களால் கொடுமை தொடர்பான வழக்குகள் 32 சதவீதம் அதிகரித்துள்ளதாகவும் காவல்துறை தெரிவித்துள்ளது. 2007ஆம் ஆண்டு தமிழ்நாடு காவல்துறையின் குற்ற அறிக்கையின்படி, பெண்களுக்கு எதிரான குற்றங்கள் தொடர்பாக மொத்தம் 6,612 வழக்குகள் காவல்துறையால் பதிவு செய்யப்பட்டன. இது 2006இல் 39 சதவீதமாக இருந்தது. இதில், கணவர் மற்றும் உறவினர்களின் கொடுமை மற்றும் துன்புறுத்தல் ஆகியவை 53 சதவீத வழக்குகளுக்கு காரணமாகும். பெண்களின் அநாகரீக பிரதிநிதித்துவம் சட்டம், குழந்தை திருமண தடை சட்டம், தமிழ்நாடு பெண்கள் தொல்லை தடை சட்டம் (திருத்தம்) சட்டம் 2002, தமிழ்நாடு பெண்கள் பாலியல் துன்புறுத்தல் சட்டம் 2000, வரதட்சணை தடைச் சட்டம் ஆகியவை தொடர்புடைய வழக்குகளுக்காக தாக்கல் செய்யப்பட்ட தொடர்புடைய சட்டங்களில் அடங்கும்.
# அஜ்மீர் வல்லுறவு வழக்கு

1992 ஆம் ஆண்டில், "அஜ்மீர் தொடர் குழு பாலியல் வல்லுறவு மற்றும் மிரட்டுதல் வழக்கு (Ajmer Serial Gang Rape & Blackmailing Case) இந்தியாவின் கட்டாய பாலியல் வல்லுறவு வழக்குகளில் ஒன்றாகும். ராஜஸ்தான் மாநிலத்தில் உள்ள அஜ்மீரில் இந்த சம்பவங்கள் நடந்தன. இந்த பாலியல் வழக்குகளில் நூற்றுக்கணக்கான இளம் பெண்கள், சில கல்லூரி மாணவர்களாகவும் இன்னும் சிலர் பள்ளிகளில் பயில்பவராகவும் இருந்தனர். உள்ளூர் நாளிதழான நவ்ஜோதி சில நிர்வாணப் படங்களையும், உள்ளூர் பள்ளி மாணவர்களை மிரட்டுதல் செய்வதைப் பற்றிய செய்தியினையும் வெளியிட்ட பிறகு இந்த வல்லுறவு வழக்கு பரவலான கவனத்தினைப் பெற்றது *.*  
முக்கிய குற்றவாளியான பரூக் சிஷ்டி, அஜ்மீர் இந்திய இளைஞர் காங்கிரஸின் தலைவராக இருந்தவர் ஆவார். இவர் அஜ்மீர் ஷெர்ஃப் தர்காவின் காதிம்களைச் சேர்ந்தவர் என்பதால், அரசியல் அழுத்தம் ஏற்பட்டதால் காவல்துறையால் இந்த வழக்கின் விசாரணை நிறுத்தப்பட்டது. இறுதியில், 18 தொடர் குற்றவாளிகளும் நீதிமன்றத்தில் குற்றம் சாட்டப்பட்டனர். எட்டு பேர் ஆயுள் தண்டனை பெற்றனர், அவர்களில் 4 பேர் 2001 இல் விடுவிக்கப்பட்டனர்.  
"குற்றம் சாட்டப்பட்டவர்கள் சமூக ரீதியாகவும், நிதி ரீதியாகவும் செல்வாக்குள்ள நிலையில் இருந்தனர். எனவே சிறுமிகள் தானாக முன்வந்து அவர்களுக்கு எதிராக சாட்சியம் அளிப்பது என்பதி சிக்கல் இருந்தது என்று ஓய்வு பெற்ற ராஜஸ்தான் காவல் துறை தலைமை இயக்குநர் ஒமேந்திர பரத்வாஜ் கூறினார், பின்னர் அவர் அஜ்மீர் துணை காவல் அதிகாரியாக இவர் நியமிக்கப்பட்டார்,
# அஜ்மீர் வல்லுறவு வழக்கு

## சம்பவம்

உள்ளூர் செல்வாக்குள்ள ஆண்களின் ஒரு குறிப்பிட்ட குழு இளம் பெண்களை குறிவைத்து தொடர் பாலியல் வல்லுறவு மற்றும் மிரட்டுதலில் ஈடுபட்டது. முதலில், ஃபாரூக் சிஸ்டி என்பவர் அஜ்மீரில் உள்ள சோபியா மேல்நிலைப் பள்ளியில் பயிலும் ஒரு மாணவியின் புகைப்படத்தினை வைத்து மிரட்டியுள்ளார். பின்னர் குற்றம் சாட்டப்பட்டவர் அந்த பெண்ணை அவரது வகுப்பு தோழர்கள் மற்றும் நண்பர்களுக்கு அறிமுகம் செய்யும்படி மிரட்டினார். இறுதியில், மற்ற சிறுமிகள் பாலியல் வல்லுறவு செய்யப்பட்டுள்ளார்கள், மேலும் அவர்களை ஒரு பண்ணை வீட்டில் வைத்து ஆபாசமாக புகைப்படம் எடுத்துள்ளார்கள். இந்த வழக்கு பரவலாக கவனம் பெறுவதற்கு ஒரு வருடத்திற்கு முன்பே உள்ளூர் சட்ட அமலாக்க அதிகாரிகளுக்கு இந்த வழக்கு பற்றி தெரியும் என்று ஒப்புக் கொண்டார், ஆனால் அவர்கள் உள்ளூர் அரசியல்வாதிகளின் தலையீட்டினால் இந்த வழக்கில் நடவடிக்கை எடுக்கவில்லை எனக் கூறினார்.  
கடைசியாக, குற்றம் சாட்டப்பட்ட எட்டு பேர் மீது போலீசார் முதல் தகவல் அறிக்கையினை பதிவு செய்தனர். மேலதிக விசாரணைகளில் 18 பேர் மீது குற்றம் சாட்டப்பட்டது மற்றும் பல நாட்கள் அந்த நகரத்தில் பதற்றம் நிலவியது.  
மக்கள் வீதிகளில் இறங்கி ஆர்ப்பாட்டம் செய்தனர் , வகுப்புவாத பதற்றமும் அதிகரித்தது. மூன்று நாள் கடை அடைப்பில் ஈடுபட்டனர், பரவலான சுரண்டல் மற்றும் மிரட்டல் பற்றிய அடுத்தடுத்த செய்திகள் வரத் தொடங்கின. ஓய்வுபெற்ற ராஜஸ்தான் காவல் துறை தலைமை இயக்குநர் ஒமேந்திர பரத்வாஜ், அந்த நேரத்தில் அஜ்மீரில் காவல் துறை அதிகாரியாக இருந்தார், குற்றம்சாட்டப்பட்டவர்களின் சமூக மற்றும் நிதி பிரபுத்துவம் ஆகியன பாதிக்கப்பட்ட பல நபர்களை சாட்சியம் அளிக்க வரவிடாமல் அவர் தடுத்ததாக கூறினார்.
# சமந்தபத்திரர் (சமணத் துறவி)

**சமந்தபத்திரர்** என்பவர் பொ.ஊ. 2ம் நூற்றாண்டின் பிற்பகுதியில் வாழ்ந்த திகம்பர ஆச்சாரியர் (துறவிக் குழுத் தலைவர்)ஆவார். இவர் சமணக் கொள்கையான அநேகாந்தவாதத்தின் முன்னோடியாவார். ரத்னகரந்த சிராவகாசாரம் என்பது சமந்தபத்திரரின் புகழ்பெற்ற நூலாகும். சமந்தபத்திரர், உமாசுவாமிக்குப் பின்னரும், பூச்சியபாதருக்கு முன்பும் வாழ்ந்துள்ளார்.
# சமந்தபத்திரர் (சமணத் துறவி)

## வாழ்க்கை

சமந்தபத்திரர் பொ.ஊ. 150இலிருந்து 250 வரை வாழ்ந்ததாகக் கூறப்படுகிறது. இவர், தென்னிந்தியாவில் சோழர் ஆட்சிக்காலத்தில் வாழ்ந்துள்ளார். இவர் ஒரு கவிஞரும், அளவையியலாளரும் (logician), புகழ்பாடுனரும் (eulogist), தேர்ந்த மொழியியலாளரும் ஆவார். இவரே தென்னிந்தியாவில் சமண மதத்தைப் பரப்பியவராகக் குறிப்பிடப்படுகிறார்.  
சமந்தபத்திரர், தனது துறவு வாழ்வின் முற்பகுதியில் *பசுமக* (அடங்காப்பசி) என அறியப்பட்ட நோயினால் தாக்கப்பட்டார். திகம்பரத் துறவிகள் ஒருநாளைக்கு ஒருவேளைக்கு மேல் சாப்பிடக் கூடாது என்பதால், இவர் மிகுந்த வேதனைக்குள்ளானார். இறுதியில், தமது ஆசிரியரிடத்தில், சல்லேகனை எனும் உண்ணாநோன்பிருந்து உயிர்விடும் வழக்கத்தை மேற்கொள்ள அனுமதி கேட்டார். எனினும், அதற்கு அனுமதி மறுத்த இவரது ஆசிரியர், துறவு வாழ்விலிருந்து விலகி, அந்நோயைக் குணப்படுத்திக்கொள்ளுமாறு அறிவுறுத்தினார். அந்நோயைக் குணப்படுத்திக்கொண்டபின், மீண்டும் துறவியான சமந்தபத்திரர் பெரும் சமண ஆச்சாரியராக உருவெடுத்தார்.
# சமந்தபத்திரர் (சமணத் துறவி)

## கருத்துக்கள்

சமந்தபத்திரர் குந்தகுந்தரின் இரு *னய*ங்களை உறுதிப்படுத்தினார். அவை, *வியவகாரனய* ('உலகியல்') மற்றும் *நிச்சயனய* (கடைமுடிவு, முற்றறிவு) என்பனவாகும். எனினும், உலகியல் பார்வை என்பது பொய்யல்ல என வாதிட்ட அவர், மொழி மற்றும் கருத்துக்களால் மெய்யறிவின் ஒரு சார்புத் தோற்றம் மட்டுமே வெளிப்படுத்தப்படுவதாகவும், அதேவேளை முற்றறிவு என்பது மெய்யறிவின் நேர் வடிவமெனவும் குறிப்பிட்டார். சமந்தபத்திரர் சமணக் கொள்கையான சியாத்வாதத்தினையும் வளர்த்தெடுத்தார்.
# சமந்தபத்திரர் (சமணத் துறவி)

## எழுதிய நூல்கள்

*ஆச்சாரிய சமந்தபத்திர*ரால் எழுதப்பட்ட சமண நூல்கள்:
- ரத்னகரந்த சிராவகாசாரம் (150 வரிகள்)- *ரத்னகரந்த சிராவகாசாரம்* சிராவகரின் (சமண இல்லறத்தோர்) ஒழுக்க நெறிகள் பற்றி விரிவாக விவரிக்கின்றது.
- கந்தகசுதிமகாபாசிய, தத்துவார்த்த சூத்திரத்தின் சிறப்பு வாய்ந்த உரையாகும். கந்தகசுதிமகாபாசியத்தின் *மங்களசரணம்* (கடவுள் வாழ்த்து) தவிர்ந்த ஏனைய பகுதிகள் இன்றும் வழக்கில் உள்ளது. மங்களசரணம், *தேவகம தோத்திரம்* அல்லது *ஆப்த-மீமாம்சை* என்று அறியப்படுகிறது.
- ஆப்தமீமாம்சை- 114 வரிகளைக் கொண்ட இவ்வாய்வுக் கட்டுரை சமணக் கருத்தியலான முற்றறிவு மற்றும் முற்றறிவாளரின் இயல்புகள் பற்றி விளக்குகிறது.
- சுயம்புதோத்திரம் (பொ.ஊ. 5ம் நூற்றாண்டு) - இருபத்து நான்கு *தீர்த்தங்கரர்கள்* பற்றிய சமக்கிருத வழிபாடு. - 143 வரிகள். இது பின்னர் ஆக்ராவைச் சேர்ந்த தியானத்திரை (1676-1726) என்பவரால் மொழிபெயர்க்கப்பட்டது.
- யுக்தியனுசாசனம் - தீர்த்தங்கரரான *வர்த்தமான மகாவீரர்* புகழைப் பாடும் அறுபத்து நான்கு வரிகள் கொண்ட நூல்.
- சினசதகம் (துதிவித்யா)(116 வரிகள்)- இருபத்து நான்கு சினர்களின் புகழ்பாடும் சம்க்கிருத மொழியில் அமைந்த கவிதை நூல்.
- தத்வனுசாசனம்
- விசயதவல திகா
# சமந்தபத்திரர் (சமணத் துறவி)

## வாழ்த்து

சினசேனர், தனது புகழ்பெற்ற நூலான ஆதிபுராணத்தில் சமந்தபத்திரரைப் பின்வருமாறு புகழ்ந்துள்ளார்:
# பெல் பஜோ

**பெல் பஜாவோ** (Bell Bajao தமிழ்:மணியினை அடியுங்கள்) என்பது குடும்ப வன்முறை எதிர்ப்பு பிரச்சாரமாகும், இது எளிய செயல்கள் மூலம் குடும்ப வன்முறைகளில் ஈடுபடுவோரை தடுப்பதனை நோக்கமாகக் கொண்டதாகும் . குடியிருப்பாளர்கள், குறிப்பாக ஆண்கள், ஒரு பெண்ணுக்கு எதிரான வன்முறையில் ஈடுபடும் போது, அவர்கள் அண்டை வீட்டாரின் அழைப்பு மணியினை ஒலிக்கச் செய்து தேநீர் கடன் வாங்குவது, தொலைபேசியைப் பயன்படுத்துவது அல்லது தண்ணீர் கேட்பது போன்ற செயல்களில் ஈடுபடுவர். இதன் மூலம் மற்றவர்கள் அந்த குடும்ப வன்முறையினை தடுக்கும் வகையில் செயல்படுவார் என்பதையும் இது உணர்த்துவதாகும்.  
இந்த பிரச்சாரம் குடும்ப வன்முறைக்கு எதிரான தனிப்பட்ட நடவடிக்கையை ஊக்குவிக்கிறது. இந்த பிரச்சாரத்தில் விருது பெற்ற பொது சேவை அறிவிப்புகள் மற்றும் ஊடகங்கள் மற்றும் பயிற்சி கருவிகள் இடம்பெற்றன. இந்த பிரச்சாரம் சிறுவர்களையும் ஆண்களையும் மையமாக வைத்து நடைபெறுகிறது . அவர்கள் குடும்ப வன்முறையைக் கண்டால் அதில் தலையிடுமாறு கேட்டுக் கொள்ளப்படுகிறார்கள். பிரச்சாரத்தின் ஒரு முக்கிய அம்சம் ஆண்கள் குடும்ப வன்முறைகளை ஏற்படுத்துபவர்களாக அல்லது அதனை முடிவிற்கு கொண்டு வருபவர்களாக மாற்ற வேண்டும் என்பதாகும்.  
இந்தப் பிரச்சாரம் ஆகஸ்ட் 20, 2008 அன்று இந்தியாவில் தொடங்கப்பட்டது. பெண்கள் மற்றும் குழந்தைகள் மேம்பாட்டுத் அமைச்சகத்துடன் இணைந்து , UNIFEM மற்றும் ஐ.நா. அறக்கட்டளை நிதியமும் பணியாற்றியது . ரிங் தி பெல் என்று ஆங்கிலத்தில் அறியப்படும் உலகளாவிய பிரச்சாரம் கிளின்டன் குளோபல் முன்முயற்சியில் தொடங்கப்பட்டது.ஐக்கிய நாடுகள் பொதுச்செயலாளர் பான் கீ மூன் இந்தப் பிரச்சாரத்தில் இணைந்தார்.
# பெல் பஜோ

## திருப்புமுனை

பெல் பஜாவோ 2008 ஆம் ஆண்டில் ஒரு அமைப்பினால் அமைப்பால் உருவாக்கப்பட்ட பிரச்சாரம் ஆகும். இது குடும்ப வன்முறையை முடிவுக்குக் கொண்டு வருவதற்கான தீவிர விழுப்புணர்வு பிரச்சாரமாகப் பார்க்கப்பட்டது. இந்தியா முழுவதும் சமூக விழிப்புணர்வு நிகழ்ச்சிகளுடன் கூடுதலாக தொலைக்காட்சி, வானொலி மற்றும் அச்சு விளம்பரங்களின் உதவியுடன், பெல் பஜாவோ! 130 மில்லியனுக்கும் அதிகமான மக்களை சென்றடைந்துள்ளது.
# காவேரி கோபாலகிருஷ்ணன்

**காவேரி கோபாலகிருஷ்ணன்** என்பவர் சிட்னியில் வாழும் இந்தியாவைச் சேர்ந்த ஒரு சுயாதீன வரைகதைக் கலைஞர், வரைகலை ஓவியர், கலை இயக்குநர் ஆவார். 2018 மகளிர் தின கூகிள் டூடிலில் காட்சிப்படுத்தப்பட்ட *ஆன் தி ரூப்* என்ற ஊடாடகக்கூடிய ஓவியத்தின் மூலம் கவனம் பெற்றவர். குறிப்பாக இந்த ஓவியம் வாசிப்பை நேசிக்கும் வகையில் அமைந்திருந்தது. 2018 ஆம் ஆண்டு கூகிள் சிறப்பு செய்த 12 பெண் கலைஞர்களில் இவரும் ஒருவராவார்.
# காவேரி கோபாலகிருஷ்ணன்

## இளமைக் காலம்

1988 டிசம்பர் மாதம் யமுனா ஆச்சையா மற்றும் பரூக் அங்கிலேசரியா தம்பதியினர்க்கு மகளாக சென்னையில் பிறந்தார். இவர் இளம் வயதிலிருந்து எழுத்திலும் கதை ஓவியத்திலும் ஆர்வம் கொண்டிருந்தார். எட்டு வயது வரை சென்னையிலும், அடுத்த எட்டாண்டுகள் மைசூருரிலும் பின்னர் பெங்களூரிலும் பள்ளிப்படிப்பை முடித்தார். அலகாபாத் தேசிய வடிவமைப்பு நிறுவனத்தில் 2012 ஆம் ஆண்டு அசைவுரு திரைப்பட வடிவமைப்பில் இளங்கலைப் பட்டம் பெற்றார். 2020 இல் ஆஸ்திரேலிய சிட்னியிலுள்ள நியூ சவுத் வேல்ஸ் பல்கலைக்கழகத்தில் வடிவமைப்பில் ஆய்வுநோக்கில் முதுகலைப் பட்டம் பெற்றார்.
# காவேரி கோபாலகிருஷ்ணன்

## தொழில் வாழ்க்கை

இவர் 2013 இல் சம்பக் என்ற பதிப்பகத்தில் ஓவியராகப் பணியைத் தொடங்கினார். 2014 இல் அப்பணியிலிருந்து வெளியே வந்து தனியாக வரைகதைகளை வரையத் தொடங்கினார். *எலிபண்ட் இன் தி ரூம்* (2013), *டிராயிங் தி லைன்* (சூபன் புக்ஸ் 2015), *ஸ்பிரிங் மெகசின்*, *யூரோப்பியன் காமிக் ஆர்ட்* (பெர்ஹன் புக்ஸ்) மற்றும் *பஸ்ட் ஹன்ட்*(யோடாபிரஸ் 2016) என்ற இந்தியாவின் முதல் வரைகலைப் புனைவிலி போன்ற கவனிக்கத்தக்க புத்தகங்களை வெளியிட்டுள்ளார். 2014 இல் இரு வரைகலைப் புதினங்களையும் வெளியிட்டார். மேலும் பிராதம் புக்ஸ், ஜீஈ சுகாதாரம் , ஸ்காலஸ்டிக், டெட்டெக்ஸ் உட்படப் பல்வேறு அமைப்புகளுக்குப் பட ஓவியங்களை வழங்கியுள்ளார். மேலும் *தங்கல்* என்ற திரைப்படத்திற்கும் கைப்பேசி வரைகதைகளை உருவாக்கியுள்ளார். சமூக பயனர்களை ஊக்குவிக்கும் *இன்ஸ்டா கியான்* என்ற இன்ஸ்டாகிராம் (முகநூல்) நிறுவனத்தின் திட்டத்தினை முன்னெடுத்தவர். 2016 இல் லண்டனில் சர்வதேச அளவில் நடைபெற்ற *காமிக் கிரேடக்ஸ்* கண்காட்சியில் இந்தியாவிலிருந்து இடம் பெற்ற மூவரில் இவரொருவராவார்.  
2018 ஆம் ஆண்டு சர்வதேச மகளிர் தினத்தையொட்டி கூகிள் தனது சிறப்பு டூடிலை வெளியிட்டது. அதில் உலகம் முழுக்க பன்னிரெண்டு நாடுகளைச் சேர்ந்த பன்னிரெண்டு பெண் கலைஞர்களைச் சிறப்பு செய்தது அதில் ஒருவராக காவேரி கிருஷ்ணன் இடம் பிடித்தார். காட்சிப்படுத்தப்பட்ட இவரின் அசைவுரு ஓவியத்தில் ஒரு சிறுமி கூரையின் கீழே படிக்கிறாள், பக்கங்களைத் திருப்பத் திருப்ப அச்சிறுமிக்குச் சிறகு முளைத்துப் பறப்பதாக அமைகிறது. இது வாசிப்பை நேசிக்கும் கருத்தை வெளிப்படுத்தியது.  
இவர் ஆர்த்தி பார்த்தசாரதியுடன் இணைந்து *அர்பன்லோரி* என்ற இணைய வரைகதைத் தொடரைத் தொடங்கினார். ஆர்த்தி கதை எழுதவும் காவேரி ஓவியம் வரையமும் என்று சமத்துவமின்மை, ஆண்வழி மரபு போன்ற சமூகச் சிக்கல் தொடர்பான பல ஓவியங்களை இதில் தொடராக வெளியிட்டானர். மேலும் இவர் சர்வதேச தொகுப்பாக *கதக் கலக்டிவ்ஸ்* அமைப்பின் நிறுவன உறுப்பினராகவும், ஸ்டோரிவீவர் தளத்தில் கல்வித் தொடர் ஒன்றின் கலை இயக்குநராகவும், சமூக-அரசியல், கல்வி மற்றும் மனநலம் உட்பட பல்வேறு கருவில் வரையும் சுயாதீன ஓவியராகவும் உள்ளார்.
# காவேரி கோபாலகிருஷ்ணன்

## கண்காட்சிகள்

- 2019 *எம்சிஏ ஜின் பெஸ்டிவல்*, சிட்னி
- 2019 *அதர் வேர்ல்ட்ஸ் ஜின் பெஸ்டிவல்*, சிட்னி
- 2018 *மங்காசியா: ஒண்டர்லாண்ட் ஆப் ஆசியன் காமிக்ஸ்*, பார்பிகன் லண்டன்
- 2017 *இண்டர்நேசனலர் காமிக்-சலூன் எர்லங்கன்*, ஜெர்மனி
- 2017 *டெல்லி காமிக் ஆர்ட்ஸ் பெஸ்டிவல்*, புது தில்லி
- 2016 *காமிக் கிரேடக்ஸ்: 100 விமன் மேக்கிங் காமிக்ஸ் அட் ஹவூஸ் ஆப் இலுஸ்ட்ரேசன்*, லடண்டன்
- 2016 *ஈஸ்ட் லண்டன் காமிக் அண்ட் ஆர்ட்ஸ் பெஸ்டிவல்*, லண்டன்
- 2015 *லெஜண்ட் ஆப் தி டிராயிங் போர்ட்*, பூமா சமூக மன்றம்
- 2014 *எஸ்விஏ கேளரீஸ்*, நியூ யார்க் நகரம்
# இஞ்சிமேடு பெருந்தேவி தாயார் உடனுறை வரதராசப் பெருமாள் கோயில்

**பெருந்தேவி தாயார் உடனுறை வரதராசப் பெருமாள் கோயில்** என்பது தமிழ்நாட்டில் திருவண்ணாமலை மாவட்டம், இஞ்சிமேடு என்னும் ஊரில் அமைந்துள்ள ஒரு பெருமாள் கோயில் ஆகும்.
# இஞ்சிமேடு பெருந்தேவி தாயார் உடனுறை வரதராசப் பெருமாள் கோயில்

## தொன்மம்

இராமனின் மூலவிக்கிரகத்தை பரத்வாச முனிவர் இத்தலத்தில் பிரதிட்டை செய்து பூசித்துவந்தார் என்று இக்கோயில் குறித்த தொன்மம் கூறுகிறது. இக்கோயிலில் பெருந்தேவி தாயார் தனி சந்நிதியில் எழுந்தருளியுள்ளார்.
# பெசுராமி மோர்ச்சா

**பெசுராமி மோர்ச்சா,** (Besharmi Morcha) மேலும் *ஸ்லட் வாக் பெஸ்ராமி மோர்ச்சா* எனவும் அறியப்படும் இந்த அமைப்பினை 2011 ஆம் ஆண்டில் கனேடிய பெண்கள் துவங்கினர். இந்தியாவில் இதற்கு நடத்தை கெட்ட பெண்ணின் நடை எனப் பொருள்படும் (*ஸ்லட்வாக்*). இந்த அமைப்பினை கனேடியாவில் உள்ள காவல் துறை அதிகாரிகள் பெண்கள் அணியும் உடையே அவர்களது பாலியல் வல்லுறவிற்க்கு காரணமாக அமைகிறது எனும் குற்றச்சாட்டிற்கு எதிர்ப்பு தெரிவிப்பதற்காக உருவாக்கினார்கள். இந்த பிரச்சினை பற்றியும் பெண்கள் கல்விக்காகவும் அவர்கள் உலகம் முழுவதும் பல் நிகழ்வுகளை நடத்தியுள்ளனர்.  
முதல் *பெஷார்மி மோர்ச்சா* 17 ஜூலை 2011 அன்று போபாலில் நடைபெற்றது. அதைத் தொடர்ந்து 31 ஜூலை 2011 அன்று இந்தியாவின் தலைநகரான தில்லியில் பெசார்மி மோர்ச்சா தில்லி எனும் பெயரில் நடைபெற்றது .பின்னர் பெஷார்மி மோர்ச்சா லக்னோ நிகழ்வானது 21 ஆகஸ்ட் 2011 அன்று நடந்தது.  
*பெஷார்மி மோர்ச்சா* பெங்களூரு நிகழ்வானது டிசம்பர் 4, 2011 அன்று சிங்கப்பூர், கோலாலம்பூர் மற்றும் ஹாங்காங்கில் இதே போன்ற நிகழ்வுகளுடன் இணைந்து ஒருங்கிணைக்கப்பட்டது. ஏனென்றால் அந்த நகரங்களில் இதனை நடத்துவதற்கு எதிர்ப்பாளர்கள் ஆட்சேபனை தெரிவித்ததால் காவல்துறையால் அந்த நிகழ்வுகள் ரத்து செய்யப்பட்டது. பெஷார்மி மோர்ச்சாவை எதிர்க்கும் குழுக்கள் இதனை "வன்முறை போராட்டம்" எனக் கூறினர். அமைப்பாளர்களில் ஒருவரான தில்லான் மவுலி சிலர் இந்த நிகழ்வு "இந்திய கலாச்சாரத்தின் ஒரு பகுதி அல்ல" என்று தன்னிடம் தெரிவித்ததாக கூறினார். ஒரு பெண்கள் அமைப்பின் துணைத் தலைவர் என்னை அழைத்து, *ஸ்லட்வாக்கின்* போது எந்தப் பெண்களும் சலிப்பான உடையில் காணப்பட்டால், அவர்கள் துடைப்பத்தால் அடிக்கப்படுவார்கள் என்று தன்னிடம் கூறியதாகக் கூறினார்."
# பெசுராமி மோர்ச்சா

## மொழிபெயர்ப்பு

*பெஷார்மி மோர்ச்சா* பெரும்பாலும் ஆங்கிலத்தில் "நாணமற்ற எதிர்ப்பு" அல்லது "நாணமற்ற முன்பகுதி" என மொழிபெயர்க்கப்பட்டுள்ளது. நாணமற்றவர்களின் அணிவகுப்பு" "நாணமற்றவர்களின் பிரச்சாரம்" எனவும் இது மொழிபெயர்க்கப்பட்டுள்ளது. இதன் மாறுபட்ட பண்பாட்டு அம்சங்கள் மற்றும் மொழிகளை பறைசாற்றும் விதமாக இந்தியாவில் *பெஷார்மி மோர்ச்சா* எனும் பெயர் தேர்வு செய்யப்பட்டது.  
*"ஸ்லட்* " என்ற வார்த்தை இந்தி போன்று மற்ற இந்திய மொழிகளில் நேரடியாகவோ அல்லது அதற்கு பொருத்தமாகவோ மொழிபெயர்க்கப்படவில்லை. *ஸ்லட்* என்பதற்கு சற்று பொருத்தமான நேரடி மொழிபெயர்ப்பு *ரேன்டி* இதற்கு "விபச்சாரி" என்று பொருள். போராட்டக்காரர்கள் பெண்களைப் பாதுகாப்பதற்கும் பாலியல் வன்முறையிலிருந்து சுதந்திரத்தை அடைவதற்கும் எதிர்ப்பு தெரிவிப்பதை விட, விபச்சாரிகளாக தங்களை அடையாளப்படுத்துகிறார்கள் அல்லது விபச்சாரிகளுக்கான உரிமையை நாடுகிறார்கள் என்று பார்வையாளர்கள் நம்புவார்கள் என்று இதன் அமைப்பாளர்கள் கவலைப்பட்டனர்.  
பெஷார்மி இது நாணமின்றி, நாணமில்லாத் துணிவு கொண்ட என மொழிபெயர்க்கப்பட்டுள்ளது. மேலும் இது ஆபாசம் என்பதனை மறைமுகமாக உணர்த்தும் வகையில் அமைந்திருக்கலாம் .  
மோர்ச்சா எதிர்ப்பு மற்றும் நடவடிக்கை என்ற கருத்தியலுடன் நெருக்கமாக தொடர்பு கொண்டது.இந்த பிரச்சாரங்கள் பெரும்பாலும் அரசியல் எதிர்ப்பைக் குறிக்கிறது . மேலும் இந்த அமைப்பின் செயல்பாடுகள் இராணுவ முனைப்புகளைக் கொண்டுள்ளது.  
பெஷார்மி மோர்ச்சாவுக்கு ஆங்கிலத்தில் மொழிபெயர்க்கப்படாத பல அர்த்தங்கள் உள்ளன. இது பொதுவாக "நாணமின்றி மற்றும் தைரியமாக ஒன்றுபட்ட வழியில் எதிர்ப்பு தெரிவிப்பது என்றும் மற்றவர்கள் தவறாக அல்லது ஆபாசமாக கூட பார்க்கலாம்" என்பதாக பொருள்படக் கூடிய வகையிலேயே பெரும்பாலான மொழிபெயர்ப்புக்கள் உள்ளது.
# தனஞ்சய் சாட்டர்ஜி

**தனஞ்சோய் சாட்டர்ஜி** (Dhananjoy Chatterjee 14 ஆகஸ்ட் 1965 - 15 ஆகஸ்ட் 2004) 21 ஆம் நூற்றாண்டில் கொலைக்காக இந்தியாவில் நீதித்துறை ரீதியாக தூக்கிலிடப்பட்ட முதல் நபர் ஆவார். இவருக்கு 14 ஆகஸ்ட் 2004 அன்று கொல்கத்தாவின் ஆலிப்பூரா சிறையில் தூக்கு தண்டனை நிறைவேற்றப்பட்டது 1990 ல் 15 வயது பள்ளி மாணவி எதேல் பரேக் என்பவரை வன்கலவி செய்து கொலை செய்த குற்றத்திற்காக இவர் மீது குற்றம் சாட்டப்பட்டது.  
தனஞ்சய் குற்றம் சாட்டப்பட்டு தூக்கிலிடப்பட்டார் இவரது மரணதண்டனை பொது விவாதங்களை ஏற்படுத்தியது மற்றும் ஊடகங்களின் பரவலான கவனத்தை ஈர்த்தது.  
21 ஆகஸ்ட் 1991 முதல் அலிப்பூரா சிறையில் மேற்குவங்கத்தில் தூக்கிலிடப்படுவது இதுவே முதல் முறையாகும்.
# தனஞ்சய் சாட்டர்ஜி

## தனிப்பட்ட வாழ்க்கை

தனஞ்சய் இந்தியாவின் மேற்கு வங்கத்தின் குலுதிஹியில் பிறந்தார் மற்றும் கொல்கத்தாவில் பாதுகாவலராக பணியாற்றினார். எதேல் பரேக் வழக்கில் கைது செய்யப்படுவதற்கு எட்டு மாதங்களுக்கு முன்பு இவர் பூர்ணிமா எண்பவரைத் திருமணம் செய்து கொண்டார், அவர் ஒரு காவலாளியாகப் பணியில் இருந்த போது தான் எல்லைப் பாதுகாப்புப் படையில் பணியாற்றுவதாக பொய் கூறினார். பூர்ணிமா ஒரு அங்கன்வாடி பணியாளராக மாதம் ரூ .1200 ஊதியத்துடன் பணிபுரிகிறார். அவரது கணவர் தூக்கிலிடப்பட்ட பிறகு மறுமணம் செய்ய விருப்பமில்லாது அவர் தனது பெற்றோருடன் வாழ்ந்தார்.
# தனஞ்சய் சாட்டர்ஜி

## வழக்கு விவரங்கள்

எதேல் பரேக், கொல்கத்தாவின், பாவ்பசாரில் உள்ள *வெலேண்ட் குட்சுமித்* பள்ளியில் பயின்று வந்தார் அவர் தனது பெற்றோர் மற்றும் மூத்த சகோதரருடன் பவானிபூரில் உள்ள ஆனந்த் குடியிருப்பின் மூன்றாவது மாடியில் வசித்து வந்தார். இவர்கள் 1987 இல் இந்த குடியிருப்பில் குடியேறினர். தனஞ்சய் இந்த நிறுவனத்தின் பாதுகாவலராக இருந்தார். அவர் அந்த குடியிருப்பில் சுமார் மூன்று ஆண்டுகள் பணியாற்றினார்.  
மார்ச் 5, 1990 அன்று, தனஞ்சய் காலை பணியின் போது (காலை 6 மணி முதல் மதியம் 2 மணி வரை) காவலாளியாக பணி செய்து வந்தார். ஏறக்குறைய காலை 7:30 மணிக்கு எடல் தனது *ஐசிஎஸ்இ* தேர்வுக்கு புறப்பட்டார். தேர்விற்குப் பிறகு, அவர் வீடு திரும்பினார். பிற்பகலில், அவரும் அவருடைய தாய் மட்டுமே அந்த குடியிருப்பில் இருந்தனர்.  
எடலின் தாய் பிற்பகலில் அருகில் உள்ள ஒரு கோவிலுக்குச் சென்றார். கோவிலில் இருந்து திரும்பிய பிறகு, வீடு பூட்டியிருந்தது.பல முறை கதவினைத் தட்டிய பிறகும் கதவு திறக்கப்படாததால் அருகாமையில் இருந்தோர் கதவினை உடைத்தனர். அங்கு எதேல் இறந்து கிடந்தார்.அவரைப் பரிசோதித்த மருத்துவர்கள் இறந்து விட்டதாகக் கூறினர்.  
எதேல் கொலை செய்யப்பட்ட பிறகு தனஞ்சய் அந்த பகுதியில் காணப்படவில்லை. எனவே காவல் துறையினருக்கு இவர் மீது சந்தேகம் வலுத்தது. 1990 மே 12 அதிகாலையில் சத்னா, பான்குரா அருகே உள்ள குலுதிஹியில் உள்ள அவரது வீட்டில் இருந்து அவர் காவல் துறையினரால் கைது செய்யப்பட்டார்.  
இந்த வழக்கை கொல்கத்தா காவல்துறையின் துப்பறியும் துறை விசாரித்தது. காவல்துறையால் தயாரிக்கப்பட்ட குற்றப்பத்திரிகையில் கற்பழிப்பு, கொலை மற்றும் கைக்கடிகாரத்தை திருடியது ஆகிய குற்றச்சாட்டுகள் அடங்கும். அலிப்பூரில் அமர்வு நீதிமன்றத்தில் விசாரணை நடந்தது. கொலைக்கு நேரடியான சாட்சிகள் இல்லாததால், வழக்கு சூழ்நிலை சான்றுகளை மட்டுமே முதன்மையாகக் கொண்டு அனைத்து குற்றங்களுக்கும் தனஞ்சய் முதன்மை குற்றவாளி என்று தீர்ப்பளித்து அவருக்கு மரண தண்டனை விதித்தது பிறகு, கல்கத்தா உயர்நீதிமன்றம் மற்றும் இந்திய உச்ச நீதிமன்றம் குற்றத்தையும் மரண தண்டனையும் உறுதி செய்தது.
# சிறீமதி இராசசுந்தரி

**சிறீமதி இராசசுந்தரி** (*Shreemati Rasasundari*) 19 ஆம் நூற்றாண்டைச் சேர்ந்த வங்காள எழுத்தாளராவார். 19 ஆம் நூற்றாண்டின் வங்காள தேசத்து இல்லத்தரசியின் வாழ்க்கையைப் பற்றிய ஒரு அரிய நுண்ணறிவை வழங்கும் இவரது சுயசரிதைக்காக சிறீமதி நன்கு அறியப்படுகிறார்.
# சிறீமதி இராசசுந்தரி

## ஆரம்ப கால வாழ்க்கை

இராசசுந்தரி 1810 ஆம் ஆண்டு வங்காளதேச நாட்டின் பப்னா மாவட்டத்தின் ஒரு குக்கிராமத்தில் பிறந்தார். வங்காள மாகாணத்தையும் இந்தியாவை ஆட்சிசெய்த கிழக்கிந்திய கம்பெனி ஆட்சி செய்தது . தானே கற்றல் முறையில் இராசசுந்தரி வீட்டில் சுய கல்வி கற்றார். ஒரு குறிப்பிட்ட கால அளவிற்கு மட்டுமே சுயகல்வியைக் கற்ற இவருக்கு 1822 ஆம் ஆண்டு 12 வயது ஆகும்போது சீதநாத் சர்க்காருடன் திருமணம் நடந்தது. இவரது கணவர் பரித்பூர் மாவட்டம் ராம்தியாவின் நிலக்கிழார் ஆவார். மாமியார் மற்றும் மூன்று விதவை சகோதரி மருமகள் ஆகியோருடன் இராசசுந்தரியும் கூட்டுக் குடும்பமாக வாழ்ந்தனர். மாமியார் குறிப்பாக இவருடன் அன்பாக இருந்தார்.
# சிறீமதி இராசசுந்தரி

## தொழில்

இராசசுந்தரி ஒரு ஆழ்ந்த மதப்பற்றுள்ள பெண்ணாவார். குறைந்த கல்வியறிவு மட்டுமே கொண்டவராக இருந்தார். சமய நூலான சைதன்ய பாகவதத்தின் கையால் எழுதப்பட்ட நகலை இவரது கணவர் வாங்கி வந்தபோது அதை கற்றுக்கொள்ளும் வாய்ப்பை இராசசுந்தரி பெற்றார். சைதன்ய பாகவதத்தில் இருந்து தன்னுடைய படிப்பை இவர் படிக்க முயன்றார். தன்னுடைய மட்டுப்படுத்தப்பட்ட அறிவைப் பயன்படுத்தி 25 வயதில் எப்படி படிக்க வேண்டும் என்று கற்றுக்கொண்டார். தனது 50 வயதில் தனது மகன்களில் ஒருவரின் ஆதரவுடன் எழுதவும் கற்றுக்கொண்டார். இராசசுந்தரிக்கு 59 வயதாக இருந்தபோது இவரது கணவர் சீதநாத் சர்க்கார் இவரை விதவையாக்கிவிட்டு இறந்து போனார்.  
இராசசுந்தரி தன்னுடைய ஓய்வு நேரத்தில் தன்னைக் கண்டுபிடித்து தன் சுயசரிதையை எழுத ஆரம்பித்தார். எளிய மற்றும் எளிமையான மொழியில் தனது சொந்த வாழ்க்கையை விவரித்தார். 1886 ஆம் ஆண்டு தான் எழுதி முடித்த சுயசரிதையை என் வாழ்க்கை என்ற பொருள் கொண்ட அமர் ஜிபோன் என்ற பெயரில் வெளியிட்டார். குடும்பத்திற்காக இவரைப்பற்றியும் இவரது பங்களிப்பைப் பற்றியும் மையப்படுத்துவதாக இச்சுயசரிதை அமைந்திருந்தது. தனது கணவர் மற்றும் குழந்தைகளைப் பற்றி எங்கும் இதில் குறிப்பிடவில்லை. வங்காளிகள் சமுதாயத்தில் பெண்களின் பங்களிப்பும் அவர்கள் தன் சொந்த வாழ்க்கையைப் பற்றி எழுதுவதன் மூலம் அவர்களின் குடும்பங்களுக்கும் அவர்கள் செய்யும் கடமைகளுக்கும் எவ்வாறு கட்டுப்பட்டார்கள் என்பதையும் இச்சுயசரிதை சித்தரிக்கிறது. வீட்டிலுள்ள அனைவரும் சாப்பிட்டிருப்பதை உறுதிசெய்து கொண்ட பின்னர்தான் இவர்கள் சாப்பிட வேண்டும். பல பணிப்பெண்கள் இருந்தபோதிலும் கூட வீட்டு வேலைகளை காலை முதல் இரவு வரை இவரும் சேர்ந்து செய்வார்
# சிறீமதி இராசசுந்தரி

## இறப்பு

சிறீமதி இராசசுந்தரி 1899 ஆம் ஆண்டு இறந்தார்.
# மணீஷ் நர்வால்

**மணீஷ் நர்வால்** (*Manish Narwal*) (பிறப்பு: 17 அக்டோபர் 2001) இந்திய இணை ஒலிம்பிக் விளையாட்டு வீரர் ஆவார். அரியானா மாநிலம், பரிதாபாத் நகரத்தைச் சேர்ந்த இவர் சிறு கைத்துப்பாக்கி மூலம் குறி பார்த்துச் சுடும் வீரர் ஆவார். **2020 டோக்கியோ இணை ஒலிம்பிக் போட்டி**களில் கலப்பு 50 மீ கைத்துப்பாக்கி எசு எச்1 என்ற பிரிவில் தங்கப் பதக்கமும் **2024 பாரிசு இணை ஒலிம்பிக் போட்டி**களில் 10 மீ காற்றுக் கைத்துப்பாக்கி எசு. எச்.1 என்ற பிரிவில் வெள்ளிப் பதக்கமும் வென்றார்.  
இவர் இந்தியாவில், தேசிய அளவில் கைத்துப்பாக்கிச் சுடுதலில் தங்கம், வெள்ளி மற்றும் வெண்கலப் பதக்ககங்களை வென்றுள்ளார். மேலும் இவர் உலக துப்பாக்கிச் சுடும் போட்டியில் ஆடவர் எசு. எச்.1 பிரிவில் நான்காம் இடத்தைப் பெற்றவர். இவர் கோஸ்போர்ட்ஸ் அறக்கட்டளை மூலம் சிறு கைத்துப்பாக்கிச் சுடுதலில் பயிற்சி பெற்றவர்.
# மணீஷ் நர்வால்

## 2020 கோடைக்கால இணை ஒலிம்பிக் போட்டிகளில்

மணீஷ் நர்வால் 2020 டோக்கியோ இணை ஒலிம்பிக்கில் 4 செப்டம்பர் 2021 அன்று ஆடவர் கலப்புப் போட்டியில் எசு. எச்.1 பிரிவில் 50 மீட்டர் சிறு கைத்துப்பாக்கிச் சுடும் விளையாட்டில் முதலிடம் வென்று தங்கப் பதக்கம் வென்றார்.
# மணீஷ் நர்வால்

## விருதுகள்

மணீஷ் நர்வால் 2020ஆம் ஆண்டில் அருச்சுனா விருது பெற்றவர்.
# மணீஷ் நர்வால்

## இதனையும் காண்க

- 2020 கோடைக்கால ஒலிம்பிக் விளையாட்டுப் போட்டிகள்
# குழந்தை ஃபலாக்கின் மரணம்

**ஃபலாக்** **மரணம்** (Death of Baby Falak) எனும் இரண்டு வயது சிறுமி , 18 ஜனவரி 2012 அன்று இந்தியாவின் புது தில்லியில் உள்ள அனைத்திந்திய மருத்துவ அறிவியல் கழகத்தின் பேரதிர்ச்சி மையத்தில் அனுமதிக்கப்பட்டார், அவளது மண்டை உடைந்தும், உடலில் மனிதர் கடித்த அடையாளங்களுடன் அங்கு அவர் சேர்க்கப்பட்டார். அந்தக் குழந்தையை 15 வயது சிறுமி தனது தாய் என்று கூறி மருத்துவமனைக்கு கொண்டு வந்தார். தனது குழந்தை படுக்கையில் இருந்து விழுந்ததாக மருத்துவரிடம் கூறினார். ஆனால் அந்தக் குழந்தை மருத்துவமனையில் சேர்க்கப்படும் போது மண்டை, கைகள் உடைந்து இருந்தது, மனிதர் கடித்த தடங்கள் உடம்பில் இருந்தது மற்றும் சூடான இரும்பினால் கன்னத்தில் வைக்கப்பட்ட அடையாளங்கள் இருந்தன. குழந்தை நிபுணர்கள் இது மிகவும் கொடூரமான அனுபவமாக இருந்ததாகவும் இதற்கு முன்னர் இது போன்று அவர்கள் பார்த்ததில்லை என்றும் கூறினர். குழந்தை பலக் 15 மார்ச் 2012 அன்று மாரடைப்பு ஏற்பட்டு இறந்தார். மூன்று மாதங்களில் அந்தக் குழந்தைக்கு மாரடைப்பு ஏற்படுவது மூன்றாவது முறை. அவர் ஒழுங்கற்ற இதயத் துடிப்பால் பாதிக்கப்பட்டிருந்தாலும், முழுமையாக குணமடைவாள் என்று எதிர்பார்க்கப்பட்டது.
# குழந்தை ஃபலாக்கின் மரணம்

## குடும்பம்

ஆரம்பத்தில் ஃபலாக் பிறப்பு மற்றும் குடும்பம் பற்றி அதிகம் அறியப்படவில்லை. உண்மையில், ஃபலக் என்ற பெயரும் அவளுக்கு தீவிர சிகிச்சைப் பிரிவில் உள்ள செவிலியர்களால் வழங்கப்பட்டது. ஃபலாக் தனது தாய் என்று கூறி 15 வயது குழந்தையால் மருத்துவமனைக்கு கொண்டு வரப்பட்டார். பின்னர், அவரது உயிரியல் தாயை காவல் துறையினர் தேடினர். பிப்ரவரி 1, 2012 அன்று, அவர்கள் அவரது தாயார் முன்னியை கண்டுபிடித்ததாகக் கூறினர். அவளுக்கு இரண்டு உடன்பிறப்புகள் இருப்பது கண்டுபிடிக்கப்பட்டது மற்றும் மாந்தக் கடத்தல்காரர்களின் விளைவாக இருவரிடமிருந்தும் அவளுடைய தாயிடமிருந்தும் பிரிக்கப்பட்டது. தெரிய வந்தது.
# குழந்தை ஃபலாக்கின் மரணம்

## மருத்துவமனை

அனைத்திந்திய மருத்துவ அறிவியல் கழக பேரதிர்ச்சி மையத்தில் அந்தக் குழந்தை அனுமதிக்கப்பட்டார், அதன் மண்டை உடைந்தும், உடலில் மனிதர் கடித்த அடையாளங்களுடன் அங்கு அவர் சேர்க்கப்பட்டார். அந்தக் குழந்தையை 15 வயது சிறுமி தனது தாய் என்று கூறி மருத்துவமனைக்கு கொண்டு வந்தார். தனது குழந்தை படுக்கையில் இருந்து விழுந்ததாக மருத்துவரிடம் கூறினார்.ஆனால் காயங்களின் தன்மை வழங்கப்பட்ட விளக்கத்துடன் பொருந்தவில்லை. சிகிச்சையின் போது, அவளுக்கு மூளையுறை அழற்சி ஏற்பட்டது மற்றும் இரண்டு முறை மாரடைப்புகளும் ஏற்பட்டது. அந்தக் குழந்தைக்கு ஆறு முறை மூளை அறுவை சிகிச்சை நடைபெற்றது. அந்தக் குழந்தை ஒரு மாதத்திற்கும் மேலாக மூச்சியக்கியில் வைக்கப்பட்டு இருந்தாள், அவளுக்கு மூச்சு விடுவதில் பிரச்சனை இருந்தது, மற்றும் கடுமையான நுரையீரல், இரத்தம் மற்றும் மூளை நோய்த்தொற்றுகளால் அவதிப்பட்டாள். குழந்தையை மூச்சியக்கியில் இருந்து வெளியேற்றி மார்ச் 2 அன்று அறைக்கு மாற்றினார்கள். குழந்தை குணமடைவதற்கான அறுகுறிகள் தென்பட்டது. மருத்துவர்கள் அந்தக் குழந்தையினை"அதிசய குழந்தை" என்று அழைத்தனர். அவரைக் கவனித்த செவிலியர்கள் அந்தக் குழந்தையால் மூச்சுவிடவும் கண்களைத் திறக்கவும் முடிந்தது என்றும், கைகால்களில் அசைவு இருப்பதாகவும் கூறினார். அனைத்து செவிலயர்களும் குழந்தையுடன் குழந்தையுடன் மிகவும் இணைந்திருந்தோம், இப்போது அவள் இல்லை. என்பது மனச்சோர்வை ஏற்படுத்துகிறது, "என்று செவிலியர் ஒருவர் கூறினார். ஃபலக்கின் அவலநிலையால், பல இந்தியர்கள் மற்றும் வெளிநாடுகளில் உள்ள மக்கள் அவர் குணமடைந்த பிறகு தத்தெடுக்க முன்வந்தனர்.
# ஹேமலதா குப்தா

**ஹேம்லதா குப்தா** (*Hemlata Gupta*) (25 ஜூன் 1943 - 13 மே 2006) ஓர் இந்திய மருத்துவரும், புதுதில்லியின் லேடி ஹார்டிங் மருத்துவக் கல்லூரியில் மருத்துவத் துறை இயக்குநரும் தலைவரும் ஆவார். இவர், லேடி ஹார்டிங் மருத்துவக் கல்லூரியில் ( தில்லி பல்கலைக்கழகம் ) மருத்துவம் பயின்றார். பின்னர் அதன் இயக்குனரானார். 1998ஆம் ஆண்டில் இந்திய அரசு இவரது மருத்துவ அறிவியலுக்கான பங்களிப்புக்காக மூன்றாவது மிக உயர்ந்த குடிமகன் விருதான பத்ம பூசண் விருதை வழங்கியது. திருமணமாகாத இவர் புதுதில்லியில் வசித்து வந்தார். கரோல் பாக்கில் உள்ள தனது இல்லத்தில் 13 மே 2006 அன்று கொலை செய்யப்பட்டார். பல வருட விசாரணைக்குப் பிறகும், ஊடகங்களின் கவனத்தை ஈர்த்த இந்த வழக்கு தீர்க்கப்படாமல் உள்ளது.
# ஹேமலதா குப்தா

## மருத்துவப் பங்களிப்புகள்

குப்தாவும் இவரது சகாக்களும் சேர்ந்து இந்திய மருத்துவ இதழில் மிக அரிதான தைராய்டு சுரப்புக் குறையில் காச நோய் பற்றி ஒரு ஆய்வை வெளியிட்டனர். கட்டுரை நோயாளியின் விளக்கக்காட்சி, நோயறிதலில் பயன்படுத்தப்படும் பல்வேறு சோதனைகள், வழக்கின் வரலாற்று விவாதம், சிகிச்சை முறைகள் பற்றி விவாதிக்கிறது.
# ஹேமலதா குப்தா

## பத்ம பூசண்

பத்ம விருதுகள் இந்தியாவில் ஒவ்வொரு ஆண்டும் குடியரசு தினத்தன்று வழங்கப்படுகின்றன. ஹேமலதா குப்தா 1998ஆம் ஆண்டில் மருத்துவப் பிரிவில் இந்த மதிப்புமிக்க விருதைப் பெற்றார். இந்தியக் குடியரசுத் தலைவரின் கையொப்பம் அடங்கிய சான்றிதழுடன் பதக்கத்தையும் பெற்றார்.
# ஹேமலதா குப்தா

## கொலை

குப்தா, கைகள் கயிற்றால் கட்டப்பட்டும், வாய், மூக்கு, கண்கள் அறுவைசிகிச்சை நாடாவால் மூடப்பட்டும், தொண்டை வெட்டப்பட்ட நிலையில் தனது பிரசாத் நகர் குடியிருப்பில் இறந்து கிடப்பதை காவலர்கள் கண்டுபிடித்தனர். இவர் கொலை செய்யப்பட்ட அன்ரு காலை 10:30 மணியளவில் தனது குடியிருப்பில் நுழைந்ததையும், அதே நேரத்தில் 2 ஆண் பார்வையாளர்கள் வந்ததையும் அக்கம்பக்கத்தினர் தெரிவித்தனர். ஒரு மணி நேரம் கழித்து, சம்பவ இடத்திற்கு காவல்துறையினர் வந்தனர். கொலைக்கான தொடர்புகள் ஒரு செய்தித்தாள் திருமண விளம்பரத்திலும், வசந்த் குஞ்சில் உள்ள இவரது குடியிருப்பில் இவரது பெயரையும் சுற்றி வருகிறது. குப்தாவின் குடியிருப்பு போலி ஆவணங்களுடன் தனிநபர்களுக்கு சொந்தமானது என்று காவலர்கள் கண்டறிந்தனர். இந்த வழக்கு கொள்ளையுடன் தொடர்புடையதாகத் தெரியவில்லை. ஏனெனில் இவருடைய நகைகளும், இவருடைய பெரும்பாலான உடைமைகளும் தீண்டப்படாமல் இருந்தன. மேலும் இவ்வழக்கு காவலர்களால் தீர்க்கப்படவேயில்லை.
# வலைவாசல்:சமணம்/சமண அறிஞர்/6

<div>
</div>  
**சமந்தபத்திரர்** என்பவர் பொ.ஊ. 2ம் நூற்றாண்டின் பிற்பகுதியில் வாழ்ந்த திகம்பர ஆச்சாரியர் (துறவிக் குழுத் தலைவர்)ஆவார். இவர் சமணக் கொள்கையான அநேகாந்தவாதத்தின் முன்னோடியாவார். ரத்னகரந்த சிராவகாசாரம் என்பது சமந்தபத்திரரின் புகழ்பெற்ற நூலாகும். சமந்தபத்திரர், உமாசுவாமிக்குப் பின்னரும், பூச்சியபாதருக்கு முன்பும் வாழ்ந்துள்ளார்.  
சமந்தபத்திரர் பொ.ஊ. 150இலிருந்து 250 வரை வாழ்ந்ததாகக் கூறப்படுகிறது. இவர், தென்னிந்தியாவில் சோழர் ஆட்சிக்காலத்தில் வாழ்ந்துள்ளார். இவர் ஒரு கவிஞரும், அளவையியலாளரும் (logician), புகழ்பாடுனரும் (eulogist), தேர்ந்த மொழியியலாளரும் ஆவார். இவரே தென்னிந்தியாவில் சமண மதத்தைப் பரப்பியவராகக் குறிப்பிடப்படுகிறார்.  
சமந்தபத்திரர், தனது துறவு வாழ்வின் முற்பகுதியில் *பசுமக* (அடங்காப்பசி) என அறியப்பட்ட நோயினால் தாக்கப்பட்டார். திகம்பரத் துறவிகள் ஒருநாளைக்கு ஒருவேளைக்கு மேல் சாப்பிடக் கூடாது என்பதால், இவர் மிகுந்த வேதனைக்குள்ளானார். இறுதியில், தமது ஆசிரியரிடத்தில், சல்லேகனை எனும் உண்ணாநோன்பிருந்து உயிர்விடும் வழக்கத்தை மேற்கொள்ள அனுமதி கேட்டார். எனினும், அதற்கு அனுமதி மறுத்த இவரது ஆசிரியர், துறவு வாழ்விலிருந்து விலகி, அந்நோயைக் குணப்படுத்திக்கொள்ளுமாறு அறிவுறுத்தினார். அந்நோயைக் குணப்படுத்திக்கொண்டபின், மீண்டும் துறவியான சமந்தபத்திரர் பெரும் சமண ஆச்சாரியராக உருவெடுத்தார்.
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# அஜந்தா பெரேரா

**அஜந்தா விஜேசிங்க பெரேரா** (, ), இலங்கையைச் சேர்ந்த ஒரு சமூக ஆர்வலரும், விஞ்ஞானியும், கல்வியியலாளரும், சூழலியலாளரும், அரசியல்வாதியும் ஆவார். இவர், தேசிய திண்மக் கழிவு மீள்சுழற்ச்சித் திட்டத்தை உருவாக்கியவர். இதனால் இலங்கையின் திண்மக் கழிவுப் பிரச்சினைக்குத் தீர்வு காண உதவியவர். இத்திட்டத்தினை உருவாக்கியமையார் இவர் 'கழிவுத்திட்ட அரசி' என அழைக்கப்படுகிறார்.
# சிங்ராஜ் அதான

**சிங்கராஜ் அதான** (**Singhraj Adhana**) (பிறப்பு: 26 சனவரி 1982) இந்தியாவின் அரியானா மாநிலத்தின் பரிதாபாத் நகரத்தைச் சேர்ந்த இவர் இணை ஒலிம்பிக்கில் சிறு கைத்துப்பாக்கிச் சுடும் வீரர் ஆவார்.
# சிங்ராஜ் அதான

## இணை ஒலிம்பிக் விளையாட்டுக்களில்

சிங்கராஜ் அதானா 2020 டோக்கியோ இணை ஒலிம்பிக்கில் 31 ஆகஸ்டு 2021 அன்று 10 மீட்டர் சிறு கைத்துப்பாக்கிச் சுடுதல் போட்டியில் வெண்கலப் பதக்கமும், 4 செப்டம்பர் 2021 அன்று ஆடவர் கலப்பு SH 1 பிரிவில் 50 மீட்டர் சிறு கைத்துப்பாக்கிச் சுடுதல் போட்டியில் வெள்ளிப் பதக்கமும் வென்றவர் ஆவார்.
# சிங்ராஜ் அதான

## விளையாட்டில் சாதனைகள்

- 2018 பிரான்சு உல்க இணை சிறு கைத்துப்பாக்கிச் சுடும் போட்டியில் பி 4 பிரிவில் தங்கம் மற்றும் வெள்ளிப் பதக்ககளை வென்றார்.
- 2018 ஜகார்த்தா இணை ஆசியான் விளையாட்டில் போட்டிகளில்]] P4 பிரிவில் சிறு கைத்துப்பாக்கிச் சுடுதலில் வெண்கலப் பதக்கம் வென்றார்.
# சிங்ராஜ் அதான

## இதனையும் காண்க

- 2020 கோடைக்கால ஒலிம்பிக் விளையாட்டுப் போட்டிகள்
# மார்சியா பாசல்

**மார்சியா பாசல்** (*Marzia Basel*) ஆப்கானித்தான் நாட்டின் முன்னாள் நீதிபதியாவார். தலிபான்கள் ஆட்சியின் போது இவர் தனது சொந்த வீட்டில் பெண்களுக்கு இரகசியமாக கல்வி கற்பித்தார். ஆப்கானித்தான் முற்போக்கு சட்ட அமைப்பை இவர் நிறுவினார்.
# மார்சியா பாசல்

## சுயசரிதை

பாசல் காபூல் நகரத்தில் ஒரு நடுத்தர வர்க்க தாராளவாத குடும்பத்தில் வளர்ந்தார். இவருடைய தந்தை ஒரு நீதிபதியாகவும், சகோதரிகள் வழக்கறிஞர்களாகவும் இருந்தனர். 1995 ஆம் ஆண்டில் பாசல் ஒரு நீதிபதியாகப் பதவியேற்றார். ஒரு வருடம் கழித்து தலிபான்கள் அனைத்து பெண் தொழில் வல்லுநர்களையும் தடைசெய்து பெண்கள் கல்வி கற்பதை தடை செய்தனர். அனைத்துப் பெண்களும் பர்தா அணிய வேண்டியது கண்டிப்பானதாக மாறியது. கோடையில் பர்தா அணிந்தபோது அது மிகவும் சூடாக இருந்ததாகவும் தான் மெதுவாக மூச்சுத் திணறல் போல் உணர்ந்ததாகவும் பின்னாளில் இவர் நினைவு கூர்ந்தார். அந்த சிறிய கண்ணி கூண்டிலிருந்து வெளியே பார்த்தபோது தான் ஒரு கூண்டு விலங்கு போல் உணர்ந்ததாகவும் இவர் குறிப்பிட்டார். கூண்டில் அடைக்கப்பட்ட விலங்குகளிடம் சுதந்திரத்தையும் கண்ணியத்தையும் பறிக்கின்றார்கள்." இதுதான் எனக்கும் மற்ற பெண்களுக்குமான பர்தா நிலை என்றும் இவர் குறிப்பிட்டார்.  
தலிபான்கள் ஆட்சியில் இருந்தபோது, பெண்கள் கல்வி கற்பதற்கான சட்டங்களை மீறி, 1996 மற்றும் 2001 ஆம் ஆண்டுகளுக்கு இடையில் பாசல் தனது வீட்டில் பெண்களுக்கு ஆங்கிலம் கற்பித்தார். எட்டு முதல் ஐம்பது வயதுக்குட்பட்ட பெண்கள் சுமார் 350 முதல் 400 மாணவர்கள் பாசலிடம் கல்வி கற்றனர். இவரது மாணவர்களில் சிலர் தாலிபான் ஆதரவாளர்களின் மனைவிகளாக இருந்தனர். கல்வி கற்பிக்கும் செய்தி தெரிந்தால் பாதுகாப்பு மற்றும் துணைத் தடுப்பு அமைச்சகம் இவரை சந்திக்க வரும் என்று அவர்கள் எச்சரித்தனர். தாலிபான் ஆட்சி அகற்றப்படுவதற்கு சற்று முன்பு, பாசல் தனது பாதுகாப்பிற்காக அகதியாக பாக்கித்தானுக்குச் தப்பிச் சென்றார்.  
2002 ஆம் ஆண்டு இவர் ஆப்கான் பெண் நீதிபதிகள் சங்கத்தை நிறுவினார். ஆப்கானித்தானில் சட்டத் துறையில் பணிபுரியும் பெண்களுக்கு ஆதரவளிக்கும் இவரது முயற்சிகள் 2005 ஆம் ஆண்டில் 1 பெண்ணாக இருந்த உறுப்பினர் எண்ணிக்கை 2013 ஆம் ஆண்டு பெண் பாதுகாப்பு வழக்கறிஞர்களின் எண்ணிக்கையை 150 பெண்களாக அதிகரித்தது. வருகை தரும் நாட்டின் பழக்கவழக்கங்களை மதிக்கும்படி நடந்து கொண்டாலும் தலைமுடியை மறைக்க எப்போதும் ஒரு கதர் அணியாததற்காக கடுமையான விமர்சனங்களை எதிர்கொண்டார்.  
உயிருக்கு அச்சுறுத்தல் இருந்ததால் பாசல் இறுதியில் ஆப்கானித்தானில் இருந்து வெளியேற வேண்டியிருந்தது. 2011 ஆம் ஆண்டில் தாலிபான்களால் இவரது வீட்டு வாசலில் செய்திகள் விடப்பட்டன, அவர்கள் இவரைக் கண்டுபிடித்தால் கொன்றுவிடுவதாக அச்செய்திகள் கூறின. இவருடைய கணவரும் தந்தையும் பாதுகாப்பிற்காக ஆப்கானித்தானில் இருந்து வெளியேறும்படி பாசலை வற்புறுத்தினர். அமெரிக்காவில் குடியேறியவர்களுக்கு ஆதரவு அமைப்புகள் இல்லாததால், அவர் கனடாவுக்கு செல்வதைத் தேர்ந்தெடுத்தார். தற்போது பாசல் டொராண்டோவில் வசிக்கிறார்.
# சியா மோடி

**சியா மோடி** (*Zia Mody*) (பிறப்பு 19 சூலை 1956) இந்தியாவைச் சேர்ந்த நிறுவன வழக்கறிஞரும், தொழிலதிபரும் ஆவார். இவர், 1989 முதல் 1990 வரை இந்திய அரசின் தலைமை வழக்குரைஞராகவும், மீண்டும் 1998 முதல் 2004 வரை பணியாற்றிய சோலி சொராப்ஜியின் மகள் ஆவார். இந்தியாவை மாற்றிய 10 தீர்ப்புகள் புத்தகத்தையும் இவர் எழுதியுள்ளார்.  
இந்தியாவின் *ஏஇசட்பி & பார்ட்னர்ஸ்* என்ற முன்னணி சட்ட நிறுவனங்களில் ஒன்றின் பங்குதாரர் ஆவார். இவர் இந்தியாவின் முன்னணி நிறுவன வழக்கறிஞர்களில் ஒருவரான இவரது செய்த பங்களிப்பிற்காக இந்தியாவிலும் சர்வதேச அளவிலும் சட்ட உலகில் அங்கீகரிக்கப்பட்டார். இவர் ஜெனரல் எலக்ட்ரிக், டாட்டா குழுமம், ரிலையன்ஸ் இன்டஸ்ட்ரீஸ், ஆதித்ய பிர்லா குழுமம், வேதாந்தா ரிசோர்செசு ஆகிய நிறுவனங்களுக்காக பணிபுரிந்தார். கோல்பர்க் கிராவிட்ஸ் ராபர்ட், பெயின் காப்பிடல், வார்பர்க்பின்க்ஸ் உள்ளிட்ட பெரிய நிறுவனக்களுக்கும் இவர் சட்ட அறிவுரையை வழங்குகிறார். 2018 , 2019ஆம் ஆண்டுகளில் பார்ச்சூன் இந்தியாவின் மிக சக்திவாய்ந்த பெண் தொழில்முனைவோரில் இவர் #1 இடத்தைப் பிடித்துள்ளார்.
# சியா மோடி

## சுயசரிதை

இவரது ஆரம்பக் கல்வி மும்பையின் எல்பின்ஸ்டோன் கல்லூரியில் இருந்தது. இவர் கேம்பிரிச்சு செல்வின் கல்லூரியில் சட்டம் பயின்றார். அதைத் தொடர்ந்து 1979இல் ஆர்வர்டு சட்டப் பள்ளியில் முதுகலைப் பட்டம் பெற்றார். இவர் நியூயார்க்கு மாநில வழக்கறிஞர் தேர்வில் தேர்ச்சி பெற்றார். மேலும் நியூயார்க் மாநிலத்தில் வழக்கறிஞராக தகுதி பெற்றார். இந்தியா திரும்புவதற்கு முன் நியூயார்க்கு நகரில் பேக்கர் &மெக்கன்சி என்ற நிறுவனத்துடன் ஐந்து ஆண்டுகள் பணியாற்றினார். மகாராட்டிராவின் மும்பையில் வசிக்கும் இவர்களுக்கு அஞ்சலி, ஆர்த்தி, அதிதி என மூன்று மகள்கள் உள்ளனர்.  
1984இல் மும்பையில் தனது சொந்தப் பயிற்சியைத் தொடங்கினார். இவர் ஏஇசட்பி & பார்ட்னர்ஸ் என்ற சட்ட நிறுவனத்தை உருவாக்க மற்ற நிறுவனங்களுடன் இரண்டு முறை இணைந்தார். போர்ப்ஸ் பத்திரிகை "வணிகத்தில் சக்தி வாய்ந்த பெண்கள்" பட்டியலில் இடம் பெற்றார்.பார்ச்சூன் இந்தியா வெளியிட்ட முதல் 50 சக்திவாய்ந்த பெண்கள் பட்டியலிலும் இவர் இடம்பெற்றுள்ளார். இவர் பகாய் சமயத்தைச் சேர்ந்தவராவார்.
# சியா மோடி

## உறுப்பினர் மற்றும் இணைப்புகள்

சியா மோடி துணைத் தலைவராகவும், ஹாங்காங் &amp;amp; ஷாங்காய் வங்கி கழகத்தின் இயக்குநராகவும் பணியாற்றுகிறார். இவர் சர்வதேச வணிக நடுவர் மன்றத்தின் (ஐசிசிஏ) நிர்வாகக் குழுவில் உறுப்பினராகவும் உள்ளார். இவர் சீன சர்வதேச பொருளாதார மற்றும் வர்த்தக நடுவர் ஆணையத்தின் நடுவர் குழுவில் நியமிக்கப்பட்ட வெளிநாட்டு நடுவரும்
# அபிசேகா விமலவீரா

**சுஹாசினி அபிஷேகா விமலவீரா** (Sinhala:අභිෂේකා විමලවීර; பிறப்பு 11 நவம்பர் 1988) இலங்கை நாட்டு பாடகர், திரைப் பின்னணிப் பாடகர், பாடலாசிரியர். காதல் நயமிக்க *வாசனையே சந்தா* திரைப்படத்தில் பின்னணிப் பாடகியாக அவருக்கு பரவலான அங்கீகாரம் கிடைத்தது. இதனை உதயகாந்தா வர்ணசூரியா இயக்கி இருந்தார்..சாலஞ்சு, ரூபன்தரணா, சினசுனா அதரேன் ஆகிய திரைப்படங்களிலும் பின்னணிப் பாடகியாக பாடியுள்ளார்.